Namibian University Entrants' Concepts of 'a Dictionary' | Beyer | Lexikos
Herman L. Beyer, André K. Faul
OPSOMMING: Namibiese universiteitstoetreders se konsepte van " 'n woordeboek". Hierdie artikel doen verslag van 'n opname wat in 2009 onder eerstejaarstudente aan die Universiteit van Namibië onderneem is. Die doel van die studie was om die skoolverlaters se konsepte van " 'n woordeboek" vas te stel en te bepaal in welke mate hulle woordeboeke beskou as potensiële hulp in die bevrediging van spesifieke tipes linguistiese inligtingsbehoeftes. Daarbenewens het die opname geprobeer om te bepaal of die veranderlikes van frekwensie van woordeboekgebruik, blootstelling aan woordeboekonderrig en woordeboekeienaarskap enige invloed op die respondente se konsepte van " 'n woordeboek" gehad het. In vergelyking met die literatuur en soortgelyke opnames volg hierdie studie 'n nuwe benadering deur respondente se konsepte van woordeboeke te meet teen 'n voorafgekonstrueerde woordeboekprofiel wat op geldige veronderstellings gebaseer is terwyl die fokus op die voornaslaansituasie val in plaas van op nadenke oor vorige woordeboeknaslaanprosedures. Die bevindinge toon dat Namibiese skoolverlaters nie die volledige inligtingspotensiaal van verklarende woordeboeke besef nie. Alhoewel skoolsillabusse van taalvakke vereis dat woordeboekvaardighede onderrig word, het ongeveer 'n derde van die respondente ook nie enige vorm van woordeboekonderrig ondergaan nie, terwyl dié respondente wat wel een of ander vorm van woordeboekonderrig ondergaan het, nie 'n beduidend andersoortige opvatting van woordeboeke getoon het as dié wat nie woordeboekonderrig ontvang het nie. Hierdie resultaat bevraagteken die kwaliteit van woordeboekonderrig waar dit wel plaasvind. Die effek van frekwensie van woordeboekgebruik en woordeboekeienaarskap op respondente se konsepte van woordeboeke blyk ook minimaal te wees.
Sleutelwoorde: DEFINISIE, FREKWENSIE VAN WOORDEBOEKGEBRUIK, GEBRUIKERSBEHOEFTES, GEBRUIKERSNAVORSING, GEBRUIKSNAVORSING, INLIGTINGSPOTENSIAAL, KONSEP, LEKSIKOGRAFIE, LEKSIKOGRAFIES RELEVANTE BEHOEFTES, VRAELYS, WOORDEBOEK, WOORDEBOEKEIENAARSKAP, WOORDEBOEKGEBRUIKER, WOORDEBOEKONDERRIG, WOORDEBOEKPROFIEL
CONCEPT; DEFINITION; DICTIONARY; DICTIONARY OWNERSHIP; DICTIONARY PEDAGOGY; DICTIONARY PROFILE; DICTIONARY USER; FREQUENCY OF DICTIONARY USE; INFORMATION POTENTIAL; LEXICOGRAPHICALLY RELEVANT NEEDS; LEXICOGRAPHY; QUESTIONNAIRE; USAGE RESEARCH; USER NEEDS